title: Directiva Consiliului din 28 iunie 1977 privind apropierea legislațiilor statelor membre referitoare la lămpile de ceață spate ale autovehiculelor și ale remorcilor acestora

text:
               13/Volumul 03

               RO

               Jurnalul Ofícial al Uniunii Europene

               206

         31977L0538

               L 220/60

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 28 iunie 1977
   privind apropierea legislațiilor statelor membre referitoare la lămpile de ceață spate ale autovehiculelor și ale remorcilor acestora
   (77/538/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și, în special, articolul 100 al acestuia,
   având în vedere propunerea Comisiei,
   având în vedere avizul Adunării parlamentare (1),
   având în vedere avizul Comitetului Economic și Social (2),
   întrucât cerințele tehnice pe care trebuie să le îndeplinească autovehiculele în temeiul legislațiilor naționale privesc, inter alia, lămpile de ceață spate;
   întrucât aceste cerințe diferă de la un stat membru la altul; întrucât rezultă necesitatea ca aceleași cerințe să fie adoptate de către toate statele membre fie în completarea, fie în locul reglementărilor actuale ale acestora, în special pentru a permite aplicarea, pentru fiecare tip de vehicul, a procedurii de omologare CEE de tip care face obiectul Directivei 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora (3);
   întrucât prin Directiva 76/756/CEE (4), Consiliul adoptă reglementările comune privind instalarea dispozitivelor de iluminat și de semnalizare luminoasă ale autovehiculelor și ale remorcilor acestora;
   întrucât, pe baza unei proceduri de omologare armonizată a lămpilor de ceață spate, fiecare stat membru este în măsură să constate respectarea reglementărilor comune de construcție și de testare și să informeze celelalte state membre cu privire la constatarea făcută prin trimiterea unei copii a certificatului de omologare întocmit pentru fiecare tip de lampă de ceață spate; întrucât aplicarea unei mărci de omologare CEE pe toate dispozitivele fabricate în conformitate cu tipul omologat face inutil un control tehnic al acestor dispozitive în celelalte state membre;
   întrucât este oportun să se formuleze cerințele tehnice în așa fel încât acestea să urmărească același scop cu cel al lucrărilor desfășurate în acest domeniu în cadrul Comisiei Economice pentru Europa a Organizației Națiunilor Unite;
   întrucât apropierea legislațiilor naționale privind autovehiculele presupune o recunoaștere între statele membre a controalelor efectuate de fiecare dintre ele pe baza reglementărilor comune,
   ADOPTĂ PREZENTA DIRECTIVĂ:
   Articolul 1
   (1)   Fiecare stat membru acordă omologarea CEE oricărui tip de lampă de ceață spate, dacă acesta este conform specificațiilor de construcție și de încercare prevăzute la anexele 0, II și III.
   (2)   Statul membru care a acordat omologarea CEE de tip ia măsurile necesare pentru a verifica, atât cât este necesar, conformitatea producției cu tipul omologat, după caz în colaborare cu autoritățile competente din celelalte state membre. Această supraveghere se limitează la verificări prin sondaj.
   Articolul 2
   Statele membre atribuie constructorului sau reprezentantului său autorizat o marcă de omologare CEE conformă cu modelul prevăzut în anexa II, pentru fiecare tip de lampă de ceață spate pe care îl omologhează în temeiul articolului 1.
   Statele membre iau toate măsurile necesare pentru a împiedica utilizarea mărcilor care pot genera confuzii între lămpile de ceață spate al căror tip a fost omologat în temeiul articolului 1 și alte dispozitive.
   Articolul 3
   (1)   Statele membre nu pot interzice introducerea pe piață a lămpilor de ceață spate din motive legate de construcția sau funcționarea lor, dacă acestea poartă marca de omologare CEE.
   (2)   Cu toate acestea, un stat membru poate interzice introducerea pe piață a lămpilor de ceață spate purtând marca de omologare CEE dar care, în mod sistematic, nu sunt conforme cu tipul omologat.
   Acest stat informează de îndată celelalte state membre și Comisia în legătură cu măsurile luate, precizând motivele deciziei sale.
   Articolul 4
   Autoritățile competente ale fiecărui stat membru transmit, în termen de o lună, autorităților competente din celelalte state membre, copii ale certificatelor de omologare de tip, al căror model este prevăzut la anexa I, emise pentru fiecare tip de lampă de ceață spate omologat sau a cărui omologare a fost refuzată.
   Articolul 5
   (1)   Dacă statul membru care a acordat omologarea CEE de tip constată că mai multe lămpi de ceață spate purtând aceeași marcă de omologare CEE nu sunt conforme cu tipul pe care l-a omologat, acesta adoptă măsurile necesare pentru a asigura conformitatea producției cu tipul omologat. Autoritățile competente ale acestui stat le informează pe cele din celelalte state membre despre măsurile adoptate, care pot merge, în cazul în care neconformitatea este sistematică, până la retragerea omologării CEE de tip. Autoritățile menționate adoptă aceleași măsuri în cazul în care sunt informate de autoritățile competente dintr-un alt stat membru asupra unei asemenea lipse de conformitate.
   (2)   Autoritățile competente ale statelor membre se informează reciproc, în termen de o lună, despre retragerea unei omologări CEE acordate, ca și despre motivele care justifică această măsură.
   Articolul 6
   Orice decizie luată în temeiul dispozițiilor adoptate pentru punerea în aplicare a prezentei directive, prin care se refuză sau se retrage omologarea de tip ori se interzicere introducerea pe piață sau utilizarea, trebuie să precizeze motivele pe care se întemeiază. Orice decizie se notifică părții interesate, cu arătarea căilor de atac de care aceasta dispune în conformitate cu legislația în vigoare în statele membre, precum și a termenelor în care acestea pot fi exercitate.
   Articolul 7
   Statele membre nu pot refuza acordarea omologării CEE de tip sau a omologării naționale unui vehicul din motive legate de lămpile de ceață spate, dacă acestea poartă marca de omologare CEE și dacă sunt montate în conformitate cu specificațiile prevăzute de Directiva 76/756/CEE.
   Articolul 8
   Statele membre nu pot refuza ori interzice vânzarea, înmatricularea, introducerea în circulație sau folosirea unui vehicul din motive legate de lămpile de ceață spate, dacă acestea poartă marca de omologare CEE și dacă acestea sunt montate în conformitate cu specificațiile prevăzute de Directiva 76/756/CEE.
   Articolul 9
   În sensul prezentei directive, prin „vehicul” se înțeleg toate autovehiculele destinate circulației rutiere, cu sau fără caroserie, având cel puțin patru roți și o viteză maximă constructivă mai mare de 25 de km/h, precum și remorcile acestora, cu excepția vehiculelor care se deplasează pe șine, a tractoarelor și mașinilor agricole sau forestiere, precum și a utilajelor pentru lucrările publice.
   Articolul 10
   Modificările necesare pentru adaptarea specificațiilor din anexe la progresul tehnic se adoptă în conformitate cu procedura prevăzută la articolul 13 din Directiva 70/156/CEE.
   Articolul 11
   (1)   Statele membre pun în aplicare dispozițiile necesare pentru a se conforma prezentei directive în termen de 18 luni de la notificarea sa și informează de îndată Comisia cu privire la aceasta.
   (2)   Statele membre asigură comunicarea către Comisie a textelor principalelor dispoziții de drept intern pe care le adoptă în domeniul reglementat prin prezenta directivă.
   Articolul 12
   Prezenta directivă se adresează statelor membre.

      Adoptată la Luxemburg, 28 iunie 1977.

            Pentru Consiliu

            Președintele

         W. RODGERS

      (1)  JO C 118, 16.5.1977, p. 29.

      (2)  JO C 114, 11.5.1977, p. 2.

      (3)  JO L 42, 23.2.1970, p. 1.

      (4)  JO L 262, 27.9.1976, p. 1.
   LISTA ANEXELOR

               ANEXA 0:

            Definiții, specificații generale, intensitatea luminii emise, modalități de testare, testarea de rezistență la căldură, culoarea luminii emise, conformitatea producției

               ANEXA I:

            Model de certificat de omologare CEE

               ANEXA II:

            Condiții de omologare CEE și marcaj

               ANEXA III:

            Măsurători fotometrice
         ANEXA 0
   DEFINIȚII, SPECIFICAȚII GENERALE, INTENSITATEA LUMINII EMISE, MODALITĂȚI DE TESTARE, TESTAREA DE REZISTENȚĂ LA CĂLDURĂ, CULOAREA LUMINII EMISE, CONFORMITATEA PRODUCȚIEI
   1.   DEFINIȚII
   1.1.   Prin „lampă de ceață spate” se înțeleg lămpile de ceață care servesc la a face mai vizibil vehiculul văzut din spate, în caz de ceață densă.
   1.2.   Prin „axă de referință” se înțelege axa caracteristică a semnalului luminos, determinată de către fabricantul lămpii pentru a servi drept direcție-reper (H = 0o, V = 0o) pentru unghiurile de câmp, la măsurările fotometrice și la instalarea pe vehicul.
   1.3.   Prin „centru de referință” se înțelege intersecția axei de referință cu suprafața de ieșire a luminii emise de lampă, indicată de către fabricantul lămpii.
   1.4.   Prin „suprafață aparentă”, într-o direcție de observație determinată, se înțelege proiecția ortogonală a suprafeței de ieșire a lămpii pe un plan perpendicular pe direcția de observație.
   Prin „tip de lampă de ceață spate” se înțeleg lămpile de ceață spate care nu prezintă între ele diferențe esențiale, aceste diferențe putând face referire în special la următoarele puncte:
   1.5.1.   marca de fabricație sau de comerț;
   1.5.2.   caracteristici ale sistemului optic;
   1.5.3.   elemente adiționale susceptibile de a modifica rezultatele optice prin reflexie, refracție sau absorbție;
   1.5.4.   tip de bec.
   2.   SPECIFICAȚII GENERALE

               2.1.

               Fiecare dintre eșantioanele avute în vedere la punctul 1.2.3 din anexa II trebuie să îndeplinească specificațiile indicate la punctele menționate în continuare.

               2.2.

               Lămpile de ceață spate trebuie să fie proiectate și construite în așa fel încât, în condițiile normale de utilizare și în ciuda vibrațiilor la care pot fi supuse în acest caz, să fie asigurată buna lor funcționare și să își mențină caracteristicile impuse de prezenta directivă.

         3.   INTENSITATEA LUMINII EMISE

               3.1.

               Intensitatea luminii emise de către fiecare dintre cele două eșantioane avute în vedere la punctul 1.2.3 din anexa II, fiind în conformitate cu reglementările de la punctul 5, trebuie să fie cel puțin egală cu minimele și cel mult egală cu maximele definite în continuare și măsurate în raport cu axa de referință în direcțiile indicate mai jos (exprimate în grade în raport cu axa de referință).

               3.2.

               Intensitatea de-a lungul axelor H și V, între 10° spre stânga și 10° spre dreapta și între 5° în sus și 5° în jos, trebuie să fie de cel puțin 150 cd. Între axe intensitatea nu trebuie să fie sub 75 cd.

               3.3.

               Intensitatea luminii emise în toate direcțiile în care lampa de ceață poate fi observată nu trebuie să depășească 300 cd.

               3.4.

               Suprafața aparentă pe direcția axei de referință nu trebuie să depășească 140 cm2.

               3.5.

               Anexa III oferă detaliile privind metodele de măsurare care trebuie aplicate.

         4.   MODALITĂȚI DE TESTARE
   Toate măsurătorile trebuie să fie efectuate cu un bec-etalon incolor de tipul becului prevăzut pentru lampa de ceață spate și reglat pentru a emite fluxul luminos normal prescris pentru acest tip de bec.
   5.   TESTARE DE REZISTENȚĂ LA CĂLDURĂ

               5.1.

               Lampa trebuie supusă unei funcționări continue timp de o oră, după o perioadă de reîncălzire de 20 de minute. Temperatura mediului ambiant trebuie să fie de 23 ± 5 °C. Becul utilizat trebuie să fie un bec din categoria prescrisă și trebuie să fie alimentat de un curent cu o tensiune care să permită ca puterea medie specificată să fie dată la tensiunea de testare corespunzătoare.

               5.2.

               În cazul în care doar puterea maximă este specificată, testarea trebuie să fie efectuată reglând tensiunea în așa fel încât să se obțină o putere egală cu 90 % din puterea specificată. Puterea medie sau puterea maximă specificată trebuie în orice caz să fie aleasă în gama de tensiuni de 6, 12 sau 24 V la care aceasta atinge valoarea maximă.

               5.3.

               După ce lampa de ceață a fost stabilizată la temperatura mediului ambiant, nu trebuie să fie perceptibilă nici o distorsiune, deformare, fisură sau modificare a culorii.

         6.   CULOAREA LUMINII EMISE
   Dispozitivul trebuie să emită o lumină de culoare roșie. Culoarea luminii emise, măsurată folosind o sursă luminoasă cu o temperatură de culoare de 2 854 K corespunzătoare iluminatului A al Comisiei Internaționale de Iluminat (CIE), trebuie să se găsească în limitele următoarelor coordonate tricromatice:

               limită spre galben

               :

               y ≤ 0,335

               limită spre purpuriu

               :

               z ≤ 0,008.

         7.   CONFORMITATEA PRODUCȚIEI
   Toate lămpile de ceață spate având o marcă de omologare CEE trebuie să fie conforme cu tipul omologat și să îndeplinească cerințele fotometrice indicate la punctele 3 și 6. Cu toate acestea, pentru o lampă de ceață spate prelevată aleator din fabricația de serie, cerințele privind minimum de intensitate a luminii emise (măsurată cu becul-etalon avut în vedere la punctul 4) pot să se limiteze, pentru fiecare direcție, la 80 % din valoarea minimă prescrisă la punctul 3.
   ANEXA I

   ANEXA II
   CONDIȚII DE OMOLOGARE CEE ȘI MARCAJ
   1.   CERERE DE OMOLOGARE CEE
   1.1.   Cererea de omologare CEE se prezintă de către deținătorul mărcii de fabricație sau de comerț, sau de către reprezentantul acestuia.
   Pentru fiecare tip de lampă de ceață spate, cererea este însoțită:
   1.2.1.   de o descriere tehnică succintă care precizează tipul(urile) de bec(uri) prevăzut(e) care trebuie să corespundă specificațiilor Comisiei Internaționale de Iluminat (CIE);
   1.2.2.   de desene, în trei exemplare, suficient de detaliate pentru a permite identificarea lămpii de ceață spate și indicând condițiile geometrice de montare pe vehicul, precum și axa de observație care trebuie luată în test ca ax de referință în timpul testărilor(unghi orizontal H = 0o, unghi vertical V = 0o), precum și punctul care trebuie luat ca centru de referință la aceste testări;
   1.2.3.   de două eșantioane; în cazul în care lămpile de ceață spate nu pot fi montate indiferent pe partea dreaptă sau pe partea stângă a vehiculului, cele două eșantioane prezentate pot fi identice și să nu corespundă decât pe partea dreaptă sau pe partea stângă a vehiculului;
   1.2.4.   de un eșantion suplimentar care este păstrat de laborator pentru toate verificările ulterioare care ar putea să fie necesare.
   2.   INSCRIPȚIONĂRI
   Eșantioanele unui tip de lampă de ceață spate prezentate la omologarea CEE trebuie:
   2.1.1.   să poarte marca de fabricație sau de comerț a solicitantului; această marcă trebuie să fie foarte lizibilă și de neșters;
   2.1.2.   să poarte indicația, în mod clar lizibilă și de neșters, a tipului(urilor) de becuri prevăzut(e);
   2.1.3.   să dețină un loc de o mărime suficientă pentru marca de omologare CEE care să cuprindă și simbolurile adiționale prevăzute la punctul 4; acest loc este indicat pe desenele menționate la punctul 1.2.2.
   3.   OMOLOGARE CEE

               3.1.

               În cazul în care cele două eșantioane, prezentate în conformitate cu punctul 1.2.3, sunt conforme cu reglementările din anexele 0, II și III, se acordă omologarea CEE și se atribuie un număr de omologare.

               3.2.

               Acest număr nu se mai atribuie unui alt tip de lampă de ceață spate.

               3.3.

               În cazul în care omologarea CEE este cerută pentru un tip de dispozitiv de iluminare și de semnalizare luminoasă cuprinzând o lampă de ceață spate și alte lămpi, se poate acorda o marcă de omologare CEE unică, cu condiția ca lămpile de ceață spate să corespundă cerințelor prezentei directive și ca fiecare din celelalte lămpi ce fac parte din tipul de dispozitiv de iluminare și semnalizare luminoasă pentru care se cere omologarea CEE să corespundă directivei particulare care îi este aplicabilă.

         4.   MARCAJ
   4.1.   Toate tipurile de lampă de ceață spate conforme unui tip omologat conform prezentei directive trebuie să poarte o marcă de omologare CEE.
   4.2.   Această marcă este compusă dintr-un dreptunghi în interiorul căruia este plasată litera „e” urmată de numărul sau de grupul de litere distinctive ale statului membru care a acordat omologarea:

               1

               pentru Republica Federală Germania

               2

               pentru Franța

               3

               pentru Italia

               4

               pentru Țările de Jos

               6

               pentru Belgia

               11

               pentru Regatul Unit

               13

               pentru Luxemburg

               18

               pentru Danemarca

               IRL

               pentru Irlanda

         și de un număr de omologare CEE care să corespundă numărului certificatului de omologare CEE stabilite pentru tipul de lampă de ceață spate.
   4.3.   Marca de omologare CEE este completată de simbolul adițional „F”.
   4.4.   Numărul de omologare CEE trebuie să fie plasat în apropierea dreptunghiului circumscris literei „e” într-o poziție oarecare în raport cu acesta.
   4.5.   Marca de omologare CEE și simbolul adițional trebuie să fie aplicate pe geam sau pe unul dintre geamuri în așa fel încât să nu poată fi șterse și să fie foarte lizibile, chiar și în cazul în care lampa (lămpile) de ceață spate este (sunt) montată (e) pe vehicul.
   4.6.   Un exemplu al mărcii de omologare CEE completată de către simbolul adițional este dat în apendicele 1.
   4.7.   În cazul atribuirii unui număr de omologare CEE unic prevăzut la punctul 3.3 pentru un tip de dispozitiv de iluminare și de semnalizare luminoasă care cuprinde o lampă de ceață spate și alte lămpi, poate fi aplicată o singură marcă de omologare CEE, cuprinzând:

               —

               un dreptunghi în interiorul căruia este plasată litera e urmată de numărul sau de grupul de litere distinctiv al statului membru care a acordat omologarea;

               —

               un număr de omologare CEE;

               —

               simbolurile adiționale prevăzute în diferitele directive în numele cărora a fost acordată omologarea.

         4.8.   Dimensiunile diferitelor elemente ale acestei mărci nu trebuie să fie inferioare celor mai mari din dimensiunile minimale prescrise pentru marcajele individuale de către directivele conform cărora a fost acordată omologarea.
   4.9.   Exemple de marcă de omologare CEE ale unui dispozitiv cuprinzând diferite lămpi de ceață sunt date în apendicele 2.
   ANEXA III
   MĂSURĂTORI FOTOMETRICE
   1.   În cadrul măsurătorilor fotometrice, trebuie utilizată o mascare adecvată care să împiedice reflexiile parazite.
   Măsurătorile trebuie executate după cum urmează:
   2.1.   distanța de măsurare trebuie să fie în așa fel încât să fie aplicabilă legea variației cu inversul pătratului distanței;
   2.2.   echipamentele de măsură trebuie să fie în așa fel încât deschiderea unghiulară a receptorului văzută din centrul de referință al lămpii să fie cuprinsă între 10′ și 1°;
   2.3.   cerința de intensitate pentru o direcție de observație determinată este considerată ca îndeplinită atunci când această intensitate este obținută într-o direcție care nu se depărtează cu mai mult de 15′ de direcția de observare.
   Direcția H = 0° și V = 0° corespunde axei de referință (pe vehicul, aceasta va trebui să fie orizontală, paralelă cu planul longitudinal median al acestuia și orientată în sensul de vizibilitate impus). Ea trece prin centrul de referință.

   3.1.   Intensitățile din afara axelor sunt măsurate în interiorul rombului definit de direcțiile extreme de măsurare (a se vedea diagrama de mai sus).


title: Directiva Consiliului din 28 mai 1969 privind armonizarea dispozițiilor stabilite prin acțiuni legislative, de reglementare sau administrative referitoare la scutirea de impozitul pe cifra de afaceri și de accize percepute la import în contextul traficului internațional de călători

text:
Anunţ juridic important

|

31969L0169

Jurnalul Oficial L 133 , 04/06/1969 p. 0006 - 0008 ediţie specială finlandeză: capitol 9 volum 1 p. 0010  ediţie specială daneză: serie I capitol 1969(I) p. 0218  ediţie specială suedeză: capitol 9 volum 1 p. 0010  ediţie specială engleză: serie I capitol 1969(I) p. 0232  ediţie specială greacă: capitol 09 volum 1 p. 0017  ediţie specială spaniolă: capitol 09 volum 1 p. 0019  ediţie specială portugheză capitol 09 volum 1 p. 0019  ediţie specială în limba cehă capitol 09 volum 01 p. 8  - 10 ediţie specială în limba estonă capitol 09 volum 01 p. 8  - 10 ediţie specială în limba maghiară capitol 09 volum 01 p. 8  - 10 ediţie specială în limba lituaniană capitol 09 volum 01 p. 8  - 10 LV.ES capitol 09 volum 01 p. 8  - 10 MT.ES capitol 09 volum 01 p. 8  - 10 PL.ES capitol 09 volum 01 p. 8  - 10 SK.ES capitol 09 volum 01 p. 8  - 10 ediţie specială în limba slovenă capitol 09 volum 01 p. 8  - 10

		19690528Directiva Consiliuluidin 28 mai 1969privind armonizarea dispozițiilor stabilite prin acțiuni legislative, de reglementare sau administrative referitoare la scutirea de impozitul pe cifra de afaceri și de accize percepute la import în contextul traficului internațional de călători(69/169/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 99,având în vedere propunerea Comisiei,întrucât, fără a aduce atingere realizării uniunii vamale, care implică eliminarea drepturilor vamale și a majorității taxelor cu efect echivalent în comerțul dintre statele membre, este necesară menținerea impunerii taxei la import și a restituirii taxei la export în cadrul acestui comerț, până când armonizarea impozitelor indirecte atinge un stadiu avansat;întrucât este de dorit, chiar înaintea unei astfel de armonizări, ca populația statelor membre să devină mult mai conștientă de realitatea pieței comune și ca în acest scop să se adopte măsuri pentru o mai mare liberalizare a sistemului de taxe la import în contextul traficului de călători dintre statele membre; întrucât necesitatea acestor măsuri a fost evidențiată în mod repetat de către membrii Parlamentului European;întrucât reducerile de acest tip referitoare la traficul de călători constituie un nou pas în direcția deschiderii reciproce a piețelor statelor membre și a creării de condiții similare celor ale unei piețe interne;întrucât astfel de reduceri trebuie limitate la importurile necomerciale de bunuri efectuate de către călători; întrucât, ca regulă generală, astfel de bunuri pot fi obținute numai în țara de proveniență (țara de ieșire) deja impozitate, astfel încât, dacă țara de intrare renunță, în limitele prevăzute, la aplicarea impozitului pe cifra de afaceri și a accizelor la importuri, se evită astfel dubla impozitare fără a se ajunge la neimpozitare;întrucât s-a dovedit necesitatea unui sistem comunitar de reduceri fiscale la importuri și în ceea ce privește traficul de călători dintre țări terțe și Comunitate,ADOPTĂ PREZENTA DIRECTIVĂ:Articolul 1(1) Scutirea de la impozitul pe cifra de afaceri și scutirea de accize la importuri se aplică, pentru traficul de călători între țările terțe și Comunitate, bunurilor din bagajele personale ale călătorilor, dacă astfel de importuri nu au în nici un fel caracter comercial, iar valoarea totală a bunurilor nu depășește 25 de unități de cont per persoană.(2) Statele membre pot reduce această scutire la 10 unități de cont pentru călătorii cu vârsta sub 15 ani.(3) Dacă valoarea totală per persoană a mai multor articole depășește 25 de unități de cont sau valoarea stabilită în temeiul alineatul (2), după caz, se acordă scutiri până la aceste valori pentru acele articole care, dacă ar fi fost importate separat, ar fi fost scutite, înțelegându-se că valoarea unui articol individual nu poate fi defalcată.Articolul 2(1) Scutirile de impozitul pe cifra de afaceri și scutirea de accize la importuri se aplică, pentru traficul de călători între statele membre, bunurilor din bagajele personale ale călătorilor care îndeplinesc condițiile prevăzute la articolele 9 și 10 din tratat, dacă astfel de importuri nu au caracter comercial, iar valoarea totală a bunurilor nu depășește 75 de unități de cont per persoană. Această scutire se acordă, de asemenea, când călătoria include tranzitarea altor teritorii decât cele ale statelor membre.(2) Statele membre pot reduce această scutire la 20 de unități de cont pentru călătorii cu vârsta sub 15 ani.(3) Dacă valoarea totală per persoană a mai multor articole depășește 75 de unități de cont sau valoarea stabilită în temeiul alineatului (2), după caz, se acordă scutiri până la aceste valori pentru acele articole care, dacă ar fi fost importate separat, ar fi fost scutite, înțelegându-se că valoarea unui articol individual nu poate fi defalcată.Articolul 3În sensul prezentei directive:1. Valoarea efectelor personale importate temporar sau reimportate după exportul temporar nu sunt luate în considerare pentru determinarea scutirii prevăzute la articolele 1 și 2.2. Se consideră că importurile nu au caracter comercial dacă:(a) au loc ocazional și(b) constau exclusiv din bunuri pentru uzul personal sau familial al călătorului sau din bunuri cu destinația de cadouri; natura sau cantitatea acestor bunuri nu trebuie să indice faptul că sunt importate în scopuri comerciale.Articolul 4(1) Fără a aduce atingere dispozițiilor naționale aplicabile călătorilor a căror reședință este în afara Europei, fiecare stat membru stabilește următoarele limite cantitative pentru scutirile de la impozitul pe cifra de afaceri și de accize pentru bunurile enumerate în continuare:(a) produse din tutun:200 de țigaretesau 100 de țigări de foi (trabucuri cu o greutate maximă de 3 grame fiecare),sau 50 de trabucuri,sau 250 de grame tutun de pipă;(b) băuturi alcoolice:- băuturi distilate și spirtoase a căror concentrație alcoolică nu depășește 22°: 1 sticlă standard (0,7 - 1 litru)sau- băuturi distilate și spirtoase și aperitive pe bază de vin sau de alcool a căror concentrație alcoolică nu depășește 22°; vinuri spumoase, vinuri tonice: până la 2 litriși- vinuri plate: până la 2 litri;(c) parfumuri: 50 de grameșiape de toaletă: ¼ litru;(d) cafea: 500 de gramesau extracte și esențe de cafea: 200 de grame;(e) Ceai: 100 de gramesau extracte și esențe de ceai: 40 de grame.(2) Scutirea pentru bunurile menționate la alineatul (1) literele (a), (b) și (d) nu se acordă călătorilor cu vârsta sub 15 ani.(3) În limitele cantitative stabilite la alineatul (1) și având în vedere restricțiile din alineatul (2), valoarea bunurilor enumerate în alineatul (1) nu se ia în considerare la determinarea scutirilor prevăzute la articolele 1 și 2.Articolul 5(1) Statele membre pot stabili limite mai scăzute pentru valoarea și/sau cantitatea bunurilor scutite dacă acestea sunt importate:- în călătorii efectuate în zona de frontieră;- de către echipajele mijloacelor de transport utilizate pentru călătorii internaționale;- de către membrii forțelor armate ale unui stat membru, inclusiv de către personalul civil și soții/soțiile și copiii acestora aflați în îngrijire, staționați în alt stat membru.(2) Statele membre pot exclude de la scutire bunurile cuprinse la pozițiile tarifare nr. 71.07 și 71.08 din Tariful Vamal Comun.(3) Statele membre pot reduce cantitățile de bunuri prevăzute la articolul 4 alineatul (1) literele (a) și (d) și în cazul călătorilor dintr-o țară terță care intră într-un stat membru.Articolul 6Statele membre adoptă măsurile necesare pentru a evita restituirea impozitului pentru livrările către călătorii care au domiciliul, reședința obișnuită sau locul de muncă într-un stat membru și care beneficiază de sistemele instituite în prezenta directivă.Articolul 7Statele membre pot rotunji valoarea exprimată în monedă națională care rezultă din transformarea sumelor în unitățile de cont prevăzute la articolele 1 și 2.Articolul 8(1) Statele membre pun în aplicare măsurile necesare pentru aducerea la îndeplinire a prezentei directive până la 1 ianuarie 1970 cel târziu.(2) Fiecare stat membru informează Comisia cu privire la măsurile pe care le adoptă pentru punerea în aplicare a prezentei directive.Comisia comunică aceste informații celorlalte state membre.Articolul 9Prezenta directivă se adresează statelor membre.Adoptată la Bruxelles, 28 mai 1969.Pentru ConsiliuPreședinteleG. Thorn--------------------------------------------------


title: Directiva 2000/48/CE a Comisiei din 25 iulie 2000 de modificare a anexelor la Directivele 86/362/CEE și 90/642/CEE ale Consiliului de stabilire a conținuturilor maxime de reziduuri de pesticide din și de pe cereale și unele produse de origine vegetală, inclusiv fructe și legumeText cu relevanță pentru SEE.

text:
               03/Volumul 34

               RO

               Jurnalul Ofícial al Uniunii Europene

               175

         32000L0048

               L 197/26

               JURNALUL OFÍCIAL AL UNIUNII EUROPENE

      DIRECTIVA 2000/48/CE A COMISIEI

   din 25 iulie 2000
   de modificare a anexelor la Directivele 86/362/CEE și 90/642/CEE ale Consiliului de stabilire a conținuturilor maxime de reziduuri de pesticide din și de pe cereale și unele produse de origine vegetală, inclusiv fructe și legume
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 86/362/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe cereale (1), astfel cum a fost modificată ultima dată prin Directiva 2000/42/CE (2), în special articolul 10,
   având în vedere Directiva 90/642/CEE a Consiliului din 27 noiembrie 1990 de stabilire a conținuturilor maxime de reziduuri de pesticide din și de pe unele produse de origine vegetală inclusiv fructe și legume (3), astfel cum a fost modificată ultima dată prin Directiva 2000/42/CE, în special articolul 7,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (4), astfel cum a fost modificată ultima dată prin Directiva 2000/10/CE a Comisiei (5), în special articolul 4 alineatul (1) litera (f),
   întrucât:

               (1)

               O nouă substanță activă, azoxistrobinul, a fost inclusă în anexa I la Directiva 91/414/CEE prin Directiva 98/47/CE a Comisiei (6) pentru utilizare numai ca fungicid, fără a se specifica condiții particulare care ar putea avea un impact asupra culturilor tratate cu produse fitofarmaceutice care conțin azoxistrobin.

               (2)

               Conținuturile maxime de reziduuri de azoxistrobin din și de pe produsele reglementate de Directivele 86/362/CEE și 90/642/CEE au fost stabilite de Directiva 1999/71/CE a Comisiei (7).

               (3)

               La stabilirea conținuturilor menționate pentru reziduurile de azoxistrobin, s-a recunoscut că aceste conținuturi ar trebui verificate și modificate pentru a se lua în considerare noile informații și date. Directiva 1999/71/CE recunoaște că la nivel național conținuturile maxime provizorii de reziduuri pentru alte cereale, fructe și legume ar trebui să fie stabilite de statele membre ca parte a autorizării acordate pentru produsele fitofarmaceutice care conțin azoxistrobin și că ar trebui să fie notificate Comisiei conform prevederilor articolului 4 alineatul (1) litera (f) din Directiva 91/414/CEE. Pentru a facilita această eventualitate, unele dintre conținuturile fixate de Directiva 1999/71/CE au fost stabilite provizoriu, așa încât statele membre să aibă posibilitatea să acorde autorizații suplimentare pentru noi utilizări și să le notifice Comisiei conform procedurii descrise la articolul menționat. Prezentul articol prevede că atunci când există un conținut maxim provizoriu de reziduuri stabilit de către Comunitate și când noua utilizare autorizată duce la conținuturi mai mari, statul membru care acordă autorizația stabilește un conținut maxim provizoriu de reziduuri pe plan național în conformitate cu articolul 4 alineatul (1) litera (f) din Directiva 91/414/CEE înainte de a acorda autorizația.

               (4)

               Pentru a se asigura protecția corespunzătoare a consumatorului contra expunerii la reziduuri din sau de pe produsele pentru care nu s-a acordat nici o autorizație, s-a considerat prudent, la adoptarea Directivei 1999/71/CE, să se stabilească conținuturi maxime provizorii de reziduuri la nivelul inferior de determinare analitică pentru astfel de produse. Stabilirea la nivel comunitar a acestor conținuturi maxime provizorii de reziduuri nu aduce atingere acordării de autorizații provizorii de către statele membre pentru utilizarea azoxistrobinei la aceste produse în conformitate cu articolul 4 alineatul (1) litera (f) din Directiva 91/414/CEE.

               (5)

               Pentru a autoriza un produs fitosanitar, statele membre trebuie să aplice principiile uniforme prevăzute în anexa VI la Directiva 91/414/CEE pentru evaluarea, în special, a unui dosar care respectă cerințele anexei III la Directiva 91/414/CEE, trimis de candidat pentru autorizare. anexa III partea A secțiunea 8 la Directiva 91/414/CEE prevede obligativitatea candidaților de a furniza anumite informații, inclusiv conținuturile maxime de reziduuri propuse, împreună cu o justificare completă și cu estimări ale expunerii potențiale și efective prin dietă sau prin alte mijloace. Anexa VI partea B secțiunea 2.4.2 și partea C secțiunea 2.5 la Directiva 91/414/CEE prevede că statele membre evaluează informațiile trimise de candidați privind impactul asupra sănătății oamenilor și animalelor provocat de reziduuri, precum și impactul asupra mediului înconjurător, și iau anumite decizii privind autorizațiile, care să asigure faptul că reziduurile care apar reflectă cantitățile minime din produsul fitofarmaceutic necesare pentru a se obține un control adecvat corespunzând unei bune practici agricole, aplicate în așa fel încât reziduurile la recoltare, sacrificare sau după depozitare, după caz, să fie reduse la minimum.

               (6)

               S-au obținut date noi privind utilizarea azoxistrobinului pentru orez, banane, roșii și cucurbitacee cu coajă comestibilă și necomestibilă. Aceste date noi au fost evaluate și se consideră oportună revizuirea conținuturilor maxime provizorii de reziduuri fixate pentru aceste produse în Directiva 1999/71/CE.

               (7)

               La includerea în anexa I la Directiva 91/414/CEE, evaluarea tehnică și științifică a azoxistrobinului a fost finalizată la 22 aprilie 1998 sub forma raportului de revizuire al Comisiei pentru azoxistrobin. În acest raport de revizuire doza zilnică admisă (DZA) pentru azoxistrobin a fost fixată la 0,1 mg/kg corp/zi. Durata expunerii pe viață a consumatorilor de produse alimentare tratate cu azoxistrobin a fost estimată și evaluată în conformitate cu procedurile și practicile utilizate în Comunitatea Europeană, ținând cont de orientările publicate de Organizația Mondială a Sănătății (8), și s-a calculat că această DZA nu este depășită prin conținuturile maxime de reziduuri fixate în prezenta directivă.

               (8)

               Nu s-au observat efecte toxice acute care să necesite stabilirea unei doze de referință acută în timpul evaluării și discuției care au precedat includerea azoxistrobinei în anexa I la Directiva 91/414/CEE.

               (9)

               Partenerii comerciali ai Comunității au fost consultați cu privire la conținuturile stabilite în prezenta directivă prin Organizația Mondială a Comerțului și comentariile lor asupra acestora au fost luate în considerare. Posibilitatea de fixare a unor toleranțe de import la conținuturile maxime de reziduuri pentru anumite combinații de pesticide/culturi se examinează de către comisie pe baza prezentării de date acceptabile.

               (10)

               S-a ținut cont de avizul și de recomandările Comitetului științific pentru plante, în special privind protecția consumatorilor de produse alimentare tratate cu pesticide.

               (11)

               Măsurile prevăzute în prezenta directivă sunt conforme cu avizul Comitetului fitosanitar permanent ,

         ADOPTĂ PREZENTA DIRECTIVĂ:
   Articolul 1
   La partea A din anexa II la Directiva 86/362/CEE se adaugă următoarele:

                  Reziduu de pesticide

                  Nivel maxim în mg/kg

                  „Azoxistrobin

                  5

                  Orez”

   Articolul 2
   Conținuturile maxime de reziduuri pentru azoxistrobin specificate la anexa II la Directiva 90/642/CEE se înlocuiesc cu cele din anexa la prezenta decizie.
   Articolul 3
   (1)   Prezenta directivă intră în vigoare în a douăzecea zi de la publicarea în Jurnalul Oficial al Comunităților Europene.
   (2)   Statele membre adoptă și publică înainte de 31 martie 2001 actele cu putere de lege și actele administrative necesare necesare pentru a se conforma prezentei directive. Statele membre informează de îndată Comisia cu privire la aceasta.
   (3)   Statele membre aplică aceste dispoziții începând cu 1 aprilie 2001.
   (4)   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   Prezenta directivă se adresează statelor membre.

      Adoptată la Bruxelles, 25 iulie 2000.

            Pentru Comisie

         David BYRNE

            Membru al Comisiei

      (1)  JO L 221, 7.8.1986, p. 37.

      (2)  JO L 158, 30.6.2000, p. 51.

      (3)  JO L 350, 14.12.1990, p. 71.

      (4)  JO L 230, 19.8.1991, p. 1.

      (5)  JO L 57, 2.3.2000, p. 28.

      (6)  JO L 191, 7.7.1998, p. 50.

      (7)  JO L 194, 27.7.1999, p. 36.

      (8)  Orientari pentru calcularea ingerării alimentare de reziduuri de pesticide (revizuite) pregătite de către Programul Alimentar/GEMS în colaborare cu Comitetul Codex pentru reziduuri de pesticide, publicate de către Organizația Mondială a Sănătății 1997 (WHO/FSF/FOS/97.7).
   ANEXĂ

               Grupuri și exemple de produse individuale la care se aplică conținuturile maxime de reziduuri

               Reziduurile de pesticide și conținuturile maxime de reziduuri
               (mg/kg)

               1.   Fructe, proaspete, uscate sau crude, conservate prin congelare, care nu conțin adaos de zahăr; nuci

               (i) FRUCTE CITRICE

               0,05 (2)
                   (1)

               Grepfrut

               Lămâi

               Lămâi verzi

               Mandarine (inclusiv clementinele și alți hibrizi)

               Portocale

               Pomelo (Grepfrut)

               Altele

               (ii) NUCI (CU COAJĂ SAU FĂRĂ COAJĂ)

               0,1 (2)
                   (1)

               Migdale

               Nuci de Brazilia

               Anacard (alune caju)

               Castane

               Nuci de cocos

               Alune

               Macadamia (nuci de Queensland)

               Nuci Pecan

               Semințe de pin

               Fistic

               Nuci

               Altele

               (iii) FRUCTE SĂMÂNȚOASE

               0,05 (2)
                   (1)

               Mere

               Pere

               Gutui

               Altele

               (iv) FRUCTE SÂMBUROASE

               0,05 (2)
                   (1)

               Caise

               Cireșe

               Piersici (inclusiv nectarine și hibrizi similari)

               Prune

               Altele

         (v)   BACE ȘI FRUCTE MICI

               (a) Struguri de masă și struguri de producție

               2

               Struguri de masă

               Struguri de producție

               (b) Căpșune (altele decât cele sălbatice)

               0,05 (2)
                   (1)

               (c) Fructe de rug (altele decât cele sălbatice)

               0,05 (2)
                   (1)

               Mure

               Mure de miriște

               Loganberry (hibrid de zmeură și mure)

               Zmeură

               Altele

               (d) Alte bace și fructe mici (altele decât cele sălbatice)

               0,05 (2)
                   (1)

               Afine

               Răchițele

               Coacăze (roșii, negre și albe)

               Agrișe

               Altele

               (e) Bace și fructe sălbatice

               0,05 (2)
                   (1)

               (vi)   FRUCTE DIVERSE

               Avocado

               Banane

               2

               Curmale

               Smochine

               Kiwi

               Kumquat

               Litchi

               Mango

               Măsline

               Passiflora

               Ananas

               Rodii

               Altele

               0,05 (2)
                   (1)

         2.   Legume, proaspete sau nepreparate, congelate sau uscate

               (i) LEGUME RĂDĂCINOASE ȘI CU TUBERCULI

               0,05 (2)
                   (1)

               Sfeclă

               Morcovi

               Țelină

               Hrean

               Nap porcesc

               Păstârnac

               Pătrunjel rădăcină

               Ridichi

               Barba-caprei (salsify)

               Cartofi dulci (batate)

               Napi suedezi

               Napi

               Igname

               Altele

               (ii) LEGUME BULBOASE

               0,05 (2)
                   (1)

               Usturoi

               Ceapă

               Hașmă

               Ceapă de primăvară

               Altele

         (iii)   LEGUME FRUCTOASE

         (a)   Solanacee

               Tomate

               2 (2)

               Ardei

               Vinete

               Altele

               0,05 (2)
                   (1)

               (b) Cucurbitacee – cu coajă comestibilă

               1 (2)

               Castraveți

               Cornișoni

               Dovlecei

               Altele

               (c) Cucurbitacee – cu coajă necomestibilă

               0,5 (2)

               Pepene galben

               Dovleac

               Pepene verde

               Altele

               (d) Porumb dulce

               0,05 (2)
                   (1)

               (iv) BRASSICACEE

               0,05 (2)
                   (1)

         (a)   Brassicacee fructoase (cu inflorescențe)

               Broccoli

               Conopidă

               Altele

         (b)   Brassicacee cu căpățână

               Varză de Bruxelles

               Varză albă cu căpățână

               Altele

         (c)   Brassicacee cu frunze

               Varză chinezească

               Varză fără căpățână

               Altele

               (d) Gulie

               (v) LEGUME CU FRUNZE ȘI VERDEȚURI PROASPETE

               0,05 (2)
                   (1)

         (a)   Salată și similar

               Creson

               Fetică

               Salată

               Scarolă

               Altele

         (b)   Spanac și similar

               Spanac

               Frunze de sfeclă

               Altele

               (c) Năsturel

               (d) Cicoare

         (e)   Verdețuri

               Asmățui

               Arpagic

               Pătrunjel frunze

               Țelină frunze

               Altele

               (vi) PĂSTĂIOASE (proaspete)

               0,05 (2)
                   (1)

               Fasole (păstăi)

               Fasole (boabe)

               Mazăre (păstăi)

               Mazăre (boabe)

               Altele

               (vii) LEGUME CU TULPINĂ

               0,05 (2)
                   (1)

               Sparanghel

               Cardon

               Țelină

               Fenicul

               Anghinare

               Praz

               Revent

               Altele

               (viii) CIUPERCI

               0,05 (2)
                   (1)

               (a) Ciuperci de cultură

               (b) Ciuperci sălbatice

               3. Semințe de leguminoase (uscate)

               0,05 (2)
                   (1)

               Fasole

               Linte

               Mazăre

               Altele

               4. Semințe oleaginoase

               0,05 (2)
                   (1)

               Semințe de in

               Arahide

               Semințe de mac

               Semințe de susan

               Semințe de floarea soarelui

               Semințe de rapiță

               Boabe de soia

               Semințe de muștar

               Semințe de bumbac

               Altele

               5. Cartofi

               0,05 (2)
                   (1)

               Cartofi de primăvară

               Cartofi de toamnă

               6. Ceai (frunze și tulpini uscate, fermentate sau conservate prin alte mijloace, din frunzele de Camellia sinensis)

               0,1 (2)
                   (1)

               7. Hamei (uscat), inclusiv granule de hamei și pudră neconcentrată

               0,1 (2)
                   (1)

      (1)  Desemnează limita inferioară a determinării analitice.

      (2)  Desemnează conținutul maxim provizoriu de reziduuri.